Institut Pere Vives 

Avaluació Educació Secundària Obligatòria  

 4t d’ESO    curs 2011-2012
 Finalitat 
Entre les mesures que s’han emprès per millorar els resultats del sistema educatiu de Catalunya, el Departament d’ Ensenyament endega per primer cop una prova d’avaluació externa de tot l’alumnat de quart curs d’educació secundària obligatòria. 

Els resultats de la prova proporcionaran informació acurada de tot l’alumnat en l’últim curs de l’escolarització obligatòria, que permetrà que cada centre –fent ús de la major autono​mia que atorga la Llei d’educació de Catalunya (LEC)– pugui potenciar els seus punts forts i corregir-ne els febles. 

Què avalua 
La prova mesurarà en quin grau l’alumnat és capaç d’aplicar els coneixements, les habilitats i les actituds que ha adquirit per resoldre problemes o situacions semblants als que haurà d’afrontar en la seva vida ciutadana, tant si continua estudiant com si s’integra en el món laboral. 

Concretament, s’avaluaran les competències i els coneixe​ments bàsics que els i les alumnes han d’haver adquirit en els àmbits de matemàtiques i llengua (llengua catalana, llengua castellana i llengua estrangera). A la Val d’Aran, s’hi afegirà una prova d’aranès. 

Als exercicis de llengua catalana i de llengua castellana hi haurà diverses activitats de comprensió lectora i d’expressió escrita; al de llengua estrangera, activitats de comprensió oral, de com​prensió lectora i d’expressió escrita. 

L’exercici de competència matemàtica inclourà activitats de càlcul, de relació, d’espai, de forma i mesura i d’estadística. 

Resultats 
La prova vol oferir informació a l’alumnat, a les famílies i als centres. Abans de finalitzar el curs es comunicaran els resul​tats dels exercicis als centres i a les famílies. Les dades concretes de cada centre i alumne o alumna seran confidencials. 

Els resultats, juntament amb els de les altres avaluacions de què disposi el centre, es tindran en compte per valorar si l’alumnat ha assolit els objectius de l’etapa, tot i que no determinaran la superació del curs ni de l’etapa. Aquestes decisions correspo​nen al centre educatiu. 

Quan i on es farà

La prova es farà els dies 15 i 16 de febrer de 2012 a tots els centres de Catalunya. Cada alumne o alumna farà la prova al seu centre, i serà corregi​da per professorat extern

Dimecres 15/2/12 – 9-10h – Llengua Catalana

                                     10-11 – Matemàtiques 

Dijous 16/2/12 – 9-10 – Llengua Castellana

                             10-11 – Llengua estrangera

Totes les proves s’han de fer amb bolígraf. A la prova de matemàtiques es pot utilitzar la calculadora, però de manera individual.  

